**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. június 25-én tartandó rendes ülésére**

Az előterjesztés tárgya: A „Termálkút rekonstrukciója Tiszavasváriban” című TOP\_PLUSZ-2.1.1-21-SB1-2024-00059 azonosítószámú Támogatási Szerződés utólagos elfogadása

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/6712-63/2025

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2025. június 17.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

A „Termálkút rekonstrukciója Tiszavasváriban” című

TOP\_PLUSZ-2.1.1-21-SB1-2024-00059 azonosítószámú

Támogatási Szerződés utólagos elfogadásáról

Tisztelt Képviselő-testület!

Az önkormányzat még 2024. március elején nyújtott be pályázatot a TOP\_PLUSZ-2.1.1-21-SB1 kódszámú Önkormányzati épületek energetikai korszerűsítése tárgyú pályázati felhívásra. A Magyar Államkincstár Szabolcs-Szatmár-Bereg Vármegyei Igazgatóság 2025. április 4. napján kelt levelével tájékoztatta az önkormányzatot, hogy a TOP\_PLUSZ-2.1.1-21-SB1-2024-00059 azonosítószámonnyilvántartott kérelmünket 500 millió összegű támogatásban részesítik.

A projekt célja a Tiszavasvári Szentmihályi Gyógy- és Strandfürdő energetikai célú fejlesztése. A fejlesztés keretein belül felújításra kerül a fürdő gyógyvizét biztosító, Bocskai u. 0289/2 hrsz. alatt található, 1. számú termálkút, valamint megtörténik a kutat a fürdővel összekötő vezetékhálózat megújítása hőszigetelt vezetékekkel. A gyógyfürdő területén található REHAB, Porta és öltözőépületek fűtését tervezzük korszerűsíteni egy hőcserélő beépítésével a termálvíz és az új fűtési rendszer között. Az épületekben padlófűtési rendszer üzemel, ezért a termálvíz-hőcserélőből kilépő szekunder fűtővízzel közvetlenül tudjuk fűteni az épületeket hőszivattyú beiktatása nélkül. A fürdő elektromos energiaszükségletének kielégítése érdekében HMKE méretű napelemes rendszer kiépítése valósul meg.

A Támogatási Szerződés (továbbiakban: TSZ) mindkét fél részéről aláírásra került, amely 2025. május 19. napján lépett hatályba, mely a határozat-tervezet mellékletét képezi.

Megkérem a Tisztelt Képviselő-testületet, hogy a határozat-tervezet mellékletét képező TSZ-t szíveskedjen utólagosan elfogadni.

Tiszavasvári, 2025. június 17.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (VI.25.) Kt. számú**

**határozata**

**A „Termálkút rekonstrukciója Tiszavasváriban” című**

**TOP\_PLUSZ-2.1.1-21-SB1-2024-00059 azonosítószámú**

**Támogatási Szerződés utólagos elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadja a Nemzeti Fejlesztési Központ, mint Támogató képviseletében eljáró Magyar Államkincstár Szabolcs-Szatmár-Bereg Vármegyei Igazgatóság álatal IKT-2024-615-I1-00000048/0000022 iktatószámon kiállított Támogatási Szerződést a „Termálkút rekonstrukciója Tiszavasváriban” cél érdekében a határozat 1. mellékletében foglalt tartalommal.
2. Felkéri a polgármestert, hogy a pályázat megvalósítása érdekében tegye meg a szükséges intézkedéseket.

**Határidő:** azonnal, esedékességkor **Felelős:** Balázsi Csilla polgármester