**ELŐTERJESZTÉS**

Tiszavasvári Város Önkormányzata Képviselő-testületének

2025. június 25-én

tartandó testületi ülésére

Az előterjesztés tárgya: **A polgármester illetményének és költségtérítésének**

**megállapításáról**

Iktatószám: TPH/1130-21/2025.

Melléklet: -

A napirend előterjesztője: Dr. Kovács János jegyző

Az előterjesztést készítette: Köblösné Szilágyi Nikoletta köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja alapján |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2025. június 12.

**Köblösné Szilágyi Nikoletta**

**témafelelős**

**Tiszavasvári Város Jegyzőjétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Köblösné Szilágyi Nikoletta

**ELŐTERJESZTÉS**

**- a Képviselő-testülethez -**

**A polgármester illetményének és költségtérítésének megállapításáról**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX tv. (a továbbiakban: Mötv.) 71.§ (2) és (4) bekezdések rendelkeznek a polgármester illetményének és költségtérítésének megállapításáról:

**I.** Mötv. 71. § (1) *A főpolgármester megbízatásának időtartamára havonta a (4a) bekezdés szerinti, a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset (a továbbiakban: nemzetgazdasági átlagkereset) hatszorosának megfelelő összegű illetményre, valamint illetménye 15%-ának megfelelő összegű költségtérítésre, továbbá a minisztert jogszabály alapján megillető egyéb juttatásokra jogosult.*

*(4) \** ***A polgármester megbízatásának időtartamára havonta***

*a) az 500 fő és az az alatti lakosságszámú település esetében a nemzetgazdasági átlagkereset 1,5-szeresének;*

*b) az 501–1500 fő közötti lakosságszámú település esetében a nemzetgazdasági átlagkereset 1,75-szeresének;*

*c) az 1501–2000 fő közötti lakosságszámú település esetében a nemzetgazdasági átlagkereset kétszeresének;*

*d) \*  a 2001–5000 fő közötti lakosságszámú település esetében a nemzetgazdasági átlagkereset 2,25-szeresének;*

*e) az 5001–10 000 fő közötti lakosságszámú település esetében a nemzetgazdasági átlagkereset két és félszeresének;*

***f) a 10 001–30 000 fő közötti lakosságszámú település esetében a nemzetgazdasági átlagkereset háromszorosának;***

*g) a 30 000 fő feletti lakosságszámú település esetében a nemzetgazdasági átlagkereset három és félszeresének* ***megfelelő összegű illetményre jogosult.***

*4a) \*  A főpolgármester, a megyei jogú város polgármestere, a fővárosi kerületi önkormányzat polgármestere, a vármegyei önkormányzat közgyűlésének elnöke, a polgármester (e bekezdés alkalmazásában a továbbiakban együtt: polgármester) illetményének számításánál a tárgyévet megelőző évnek a január első napjától december utolsó napjáig tartó időszakára vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozóan a nemzetgazdasági átlagkeresetet kell alapul venni.* ***A nemzetgazdasági átlagkereset alapján számított illetményre a polgármester a tárgyév július 1-jétől jogosult.***

*(6) \** ***A főállású polgármester****, a társadalmi megbízatású polgármester, a vármegyei önkormányzat közgyűlésének elnöke* ***havonta az illetményének, tiszteletdíjának 15%-ában meghatározott összegű költségtérítésre jogosult.***

Az Mötv. 146. § (3) bekezdése értermében *a 11. § (2) bekezdés b) pontja, 90. § (2) bekezdése, 98. § (8) és (11) bekezdése alkalmazása során a költségvetési törvényben meghatározott lakosságszám az irányadó, egyéb esetekben a helyi önkormányzati képviselők és polgármesterek választásáról szóló törvényben meghatározott lakosságszámot és időpontot kell figyelembe venni.* Ennek értelmében a helyi önkormányzati képviselők és polgármesterek általános választását megelőző évének szeptember 1-jei lakosságszáma 12.338 fő volt.

A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/L. § (1) bekezdése és a 131. § (1) bekezdése alapján a kerekítés szabályait megfelelően alkalmazni kell a polgármester foglalkoztatási jogviszonyára is, ezért illetményét 100 forintra kerekítve kell megállapítani.

**II.** Az Mötv. 71.§ (6) bekezdése értelmében a ***főállású polgármester****, a társadalmi megbízatású polgármester, a vármegyei önkormányzat közgyűlésének elnöke* ***havonta az illetményének****, tiszteletdíjának* ***15%-ában meghatározott összegű költségtérítésre jogosult.***

Fentiekre tekintettel **Balázsi Csilla polgármester** illetménye a törvény erejénél fogva az alábbiak szerint alakul 2025. július 1. napjától:

A polgármester megbízatásának időtartamára a 10 001 – 30 000 fő közötti lakosságszámú település estében a nemzetgazdasági átlagkereset (667.365,- Ft) háromszorosának megfelelő összegű illetményre, azaz bruttó 2.002.095,- Ft, kerekítve jelen estben **bruttó 2.002.100,- Ft.**

**A polgármester költségtérítésének összege havonta bruttó 300.315,- Ft.**

Tájékoztatom a képviselőket, hogy a polgármester illetményének és költségtérítésének összegét a fent idézett jogszabályhelyek pontosan, összegszerűen meghatározzák, azonban javasolt ezek összegéről a képviselő-testület általi határozat hozatala, ezért kérem a tisztelt képviselő-testületet, hogy a határozat-tervezetben foglaltaknak megfelelően döntését meghozni szíveskedjen.

Tiszavasvári, 2025. június 12.

**Dr. Kovács János**

**jegyző**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2025.(VI. 25.) Kt. sz.**

**határozata**

**A polgármester illetményének és költségtérítésének megállapításáról**

Tiszavasvári Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. tv. (a továbbiakban: Mötv.) 71. § (2), (4) és (6) bekezdéseiben foglaltak alapján dönt arról, hogy

1. Balázs Csilla főállású polgármester **illetményét** 2025. július 01. napjától kezdődően havonta **bruttó 2.002.100,- Ft-ban** **állapítja meg**.

2. Balázsi Csilla főállású polgármester **költségtérítése** 2025. július 01. napjától kezdődően a havi illetményének 15%-a, azaz havonta **bruttó 300.315,- Ft-ban határozza meg**.

3. Felkéri a jegyzőt, hogy a szükséges intézkedéseket tegye meg.

**Határidő**: azonnal **Felelős**: Dr. Kovács János jegyző