Előterjesztés

Tiszavasvári Város Önkormányzata Képviselő-testülete

2025. június 25-én

tartandó rendes ülésére

Az előterjesztés tárgya: **Tiszavasvári Város Önkormányzata 2025. évi költségvetéséről szóló 2/2025.(II.21.) önkormányzati rendeletének módosításáról**

Melléklet: a rendelettervezet mellékletei

Az előterjesztés előadója: Balázsi Csilla polgármester

Az előterjesztés témafelelőse: Mezeiné Meleg Anita

Az előterjesztés ügyiratszáma: TPH/7008-2/2025

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |

Az ülésre meghívni javasolt szervek, személyek:

|  |  |
| --- | --- |
| Kulcsár Lászlóné intézményvezető | vktiszavasvari@gmail.com |
| Munkácsi Ágnes intézményvezető | cseperedok@tiszavasvari.hu |
|  |  |
|  |  |
|  |  |

Egyéb megjegyzés:

Tiszavasvári, 2025. június 19.

Mezeiné Meleg Anita

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Mezeiné Meleg Anita

**Előterjesztés**

– a Képviselő-testület részére –

**Tiszavasvári Város Önkormányzata 2025. évi költségvetéséről szóló 2/2025.(II.21.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2025. évi költségvetés módosítását szervezetekre megbontva, mely az alábbiak miatt vált szükségessé:

I. Tiszavasvári Bölcsőde

1. Az intézmény keretein belül kisgyermeknevelői duális képzés indult, amellyel kapcsolatban az eredeti költségvetésben megbízási díjként került tervezésre az egyik óraadó díja, azonban egyéni vállalkozóként számlát állít ki. Ezért szükséges az előirányzat átcsoportosítása.

A Szakképző iskolai tanulók szakmai gyakorlati oktatásával összefüggő működtetési feladatok (092270-Önv.) kormányzati funkción a Foglalkoztatottak egyéb személyi juttatásai (K1113) kiadási előirányzatát 1.200.000 Ft-tal javaslom csökkenteni a Szakmai tevékenységet segítő szolgáltatások (K336) kiadási előirányzatának azonos összegű növelése mellett.

II. Egyesített Közművelődési Intézmény és Könyvtár

1. Az intézménynél múzeumvezető-történész kerül felvételre, aki intézményvezető helyettesi feladatokat is ellátna, a jogviszony kezdete várhatóan 2025. július 15. napja. Az eredeti költségvetésben üres álláshelyre nem került tervezésre bér, ezért javaslom a szükséges előirányzat biztosítását az alábbiak szerint.

A Múzeumi gyűjteményi tevékenység (082061-Köt.) kormányzati funkción a Törvény szerinti illetmények, munkabérek (K1101) kiadási előirányzatát 3.840.000 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 499.200 Ft-tal javaslom emelni az általános tartalék 4.339.200 Ft-os csökkentése mellett.

1. A költségvetés tervezésekor bérfejlesztésre csak minimális szinten volt lehetőség. Azonban szeretném kezdeményezni, hogy az intézmény dolgozói részére ne csak év végén, hanem félévkor is kerüljön jutalomkeret meghatározásra. Az intézménynél a bérek tervezése a 2024. év végén valósan foglalkoztatásban álló dolgozók bérére történt, üres álláshelyre nem, mivel az üres álláshelyekre szükséges bérelőirányzat az intézményrendszerben egyedi munkatörvénykönyvén alapuló bérmegállapodások miatt pontosan nem volt meghatározható. Ezért bérmegtakarítás nem keletkezett, így többlet előirányzat biztosítását javaslom az alábbiak szerint:

A Normatív jutalmak (K1102) kiadási előirányzatát javaslom összesen 3.929.854 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát összesen 510.882 Ft-tal megemelni az alábbi táblázat szerinti megbontásban:

|  |  |  |  |
| --- | --- | --- | --- |
| cofog száma | cofog elnevezése | K1102 összege | K2 összege |
| 082042 | Könyvtári állomány gyarapítása, nyilvántartása | 424 466 Ft | 55 181 Ft |
| 082044 | Könyvtári szolgáltatások | 1 274 235 Ft | 165 651 Ft |
| 082061 | Múzeumi gyűjteményi tevékenység | 416 078 Ft | 54 090 Ft |
| 082063 | Múzeumi kiállítási tevékenység | 179 760 Ft | 23 369 Ft |
| 082064 | Múzeumi közművelődési, közönségkapcsolati tevékenység (kötelező) | 424 466 Ft | 55 181 Ft |
| 082091 | Közművelődés - közösségi és társadalmi részvétel fejlesztése (kötelező) | 1 210 849 Ft | 157 410 Ft |

Fentiek hatására az általános tartalék előirányzata 4.440.736 Ft-tal csökken.

I. Tiszavasvári Polgármesteri Hivatal

1. Házasságkötés során a technikusi szolgáltatást a hivatal foglalkoztatottjai biztosítják, így az eredeti költségvetésben részükre került tervezésre a technikusi díj, azonban egyik alkalommal szükséges volt külső technikus igénybevételére, amelyre nem állt rendelkezésre a megfelelő rovaton előirányzat, ezért szükséges azt átcsoportosítani.

Az Állampolgársági ügyek (016030-Köt.) kormányzati funkción a Munkavégzésre irányuló egyéb jogviszonyban nem saját foglalkoztatottnak fizetett juttatások (K122) kiadási előirányzatát 5.000 Ft-tal javaslom emelni. Ezzel egyidőben a Foglalkoztatottak egyéb személyi juttatása (K1113) kiadási előirányzatának 5.000 Ft-os csökkentése mellett.

1. A Képviselő-testület a 110/2025. (IV.23.) Kt. sz. határozatában döntött arról, hogy önkormányzati rendészetet hoz létre 2025. június 1. napjától a Tiszavasvári Polgármesteri Hivatal költségvetési szerv belső szervezeti egységeként. Az új szervezeti egység létrehozásához szükséges **személyi és pénzügyi feltételek jelenleg az önkormányzatnál rendelkezésre állnak**, az előirányzatok ott biztosítottak. **2 fő mezőőr esetében nincs meg köztisztviselői jogviszony létesítésének valamennyi feltétele**. Emiatt 2 fő ideiglenesen **marad önkormányzati alkalmazásban**, közalkalmazotti jogviszonyban, 2 fő pedig áthelyezéssel köztisztviselő lesz a Polgármesteri Hivatal állományában. Az előirányzatok áthelyezése szükséges, első körben a 2 fő bérelőirányzatának átcsoportosítását javaslom, valamint üzemanyag előirányzat biztosítását. Az Önkormányzatnál a 06.30. napjával lekönyvelt pénzforgalmi adatok rendelkezésre állása után javaslom a maradvány előirányzatok átcsoportosítását a Polgármesteri Hivatal költségvetésében.

Ezért a Város-, községgazdálkodási egyéb szolgáltatások (066020-Köt. ) kormányzati funkción a Törvény szerinti illetmények, munkabérek (K1101) kiadási előirányzatát 4.301.750 Ft-tal, a a Munkaadókat terhelő járulékok és szociális hozzájárulási adó (K2) kiadási előirányzatát 559.228 Ft-tal, az Üzemeltetési anyagok beszerzése (K312) kiadási előirányzatát 500.000 Ft-tal, a Működési célú előzetesen felszámított általános forgalmi adó (K351) kiadási előirányzatát 135.000 Ft-tal szükséges megemelni az általános tartalék 5.495.978 Ft-os csökkentése mellett.

1. Az egyik köztisztviselő jogviszonyának megszűnése után szabadságmegváltásra jogosult, amelyre nem áll rendelkezésre előirányzat, így szükséges azt biztosítani.

Ezért az Önkormányzatok és önkormányzati hivatalok jogalkotó és általános igazgatási tevékenysége (011130-Áig) kormányzati funkción a Foglalkoztatottak egyéb személyi juttatásai (K1113) kiadási előirányzatát 125.572 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 16.324 Ft-tal javaslom emelni az általános tartalék 141.897 Ft-os csökkentése mellett.

1. A Polgármesteri Hivatal 2. pontjában rögzítettek alapján 2 fő köztisztviselővel bővül az állomány, akik június 1. napjából cafeteria kifizetésre váltak jogosulttá, amelyre előirányzat nem áll rendelkezésre, így javaslom azt tervezni.

A Város-, községgazdálkodási egyéb szolgáltatások (066020-Köt.) kormányzati funkción a Normatív jutalmak (K1102) kiadási előirányzatát 265.554 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 37.178 Ft-tal javaslom növelni az általános tartalék 302.732 Ft-os csökkentése mellett.

1. A könyvelési adatok felülvizsgálata során megállapításra került, hogy a szolgáltatásokra tervezett előirányzat év végéig nem fog fedezetet nyújtani, ezért az alábbi módosítást javaslom elfogadni:

Az Önkormányzatok és önkormányzati hivatalok jogalkotó és általános igazgatási tevékenysége (011130-Áig) kormányzati funkción a Szakmai tevékenységet segítő szolgáltatások kiadási előirányzatát 1.350.000 Ft-tal javaslom megemelni az általános tartalék azonos összegű csökkentése mellett.

1. A költségvetés tervezésekor bérfejlesztésre csak minimális szinten volt lehetőség, azonban megfogalmazásra került az a lehetőség, hogy az intézményi bérmegtakarítás terhére ne csak év végén, hanem a köztisztviselők napja alkalmából is kerüljön jutalom kifizetésre. Ezért az alábbi módosítás elfogadását javaslom a képviselő-testületnek:

Az Önkormányzatok és önkormányzati hivatalok jogalkotó és általános igazgatási tevékenysége (011130-Áig) kormányzati funkción a Törvény szerinti illetmények, munkabérek kiadási előirányzatát 11.837.960 Ft-tal javaslom csökkenteni a Normatív jutalmak (K1102) kiadási előirányzatának azonos összegű növelése mellett.

II. Kornisné Liptay Elza Szociális és Gyermekjóléti Központ

III. Tiszavasvári Város Önkormányzata:

1. Külön napirendként szerepel jelen testületi ülésen a polgármester illetményének módosítása, amely jogszabályi előíráson alapuló növekedés, melyre az alábbiak szerint javaslom előirányzat elfogadását:

Az Önkormányzatok és önkormányzati hivatalok jogalkotó és általános igazgatási tevékenysége (011130-Köt) kormányzati funkción a Választott tisztségviselők juttatásai  
(K121) kiadási előirányzatát 1.350.100 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 173.224 Ft-tal szükséges megemelni az általános tartalék 1.523.324 Ft-os csökkentése mellett.

1. A Polgármesteri Hivatal 2. pontjában miatt az Önkormányzatnál az alábbi előirányzat módosítást javaslom elvégezni:

A Város-, községgazdálkodási egyéb szolgáltatások (066020-Köt.) kormányzati funkción a Törvény szerinti illetmények, munkabérek (K1101) kiadási előirányzatát 4.301.750 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 559.228 Ft-tal, az Üzemeltetési anyagok beszerzése (K312) kiadási előirányzatát 500.000 Ft-tal, a Működési célú előzetesen felszámított általános forgalmi adó (K351) kiadási előirányzatát 135.000 Ft-tal javaslom csökkenteni az általános tartalék 5.495.978 Ft-os növelése mellett.

1. A Szociális és umhUHumán Bizottság 2025. májusában döntött a civil szervezetek Civil Alapból történő támogatására vonatkozóan beérkezett pályázatok elbírálásáról. Az eredeti költségvetésben a civil szervezetek támogatása működési célra került betervezésre, azonban több szervezet felhalmozási célú támogatásra nyújtottak be kérelmet, ezért szükséges az előirányzatok átcsoportosítása.

Az Önkormányzat költségvetésében a Civil szervezetek működési támogatása (084031-Köt.) kormányzati funkción az Egyéb működési célú támogatások államháztartáson kívülre (512) kiadási előirányzatát 1.006.400 Ft-tal javaslom csökkenteni, az Egyéb felhalmozási célú

támogatások államháztartáson kívülre (K89) kiadási előirányzatának azonos összegű növelése mellett.

1. Az EUCF 07HU001635R azonosítószámú „TiszaThermálVasvár” elnevezésű pályázat keretében Önkormányzatunk 60.000 euró összegben vissza nem térítendő támogatásban részesül, amelyből 2025. május 23-án pénzügyileg teljesült 39.000 euró az Önkormányzat erre a célra elkülönített számláján. A projekttel kapcsolatos bevételi és kiadási előirányzatok betervezése szükségessé vált, amelynek elszámolása a teljesítés napján esedékes MNB középárfolyamon történik. Ezért az alábbi módosítást javaslom elfogadni:

Az önkormányzati vagyonnal való gazdálkodással kapcsolatos feladatok (013350-Köt.) kormányzati funkción a Immateriális javak beszerzése, létesítése (K61) kiadási előirányzatát 9.528.661 Ft-tal, a Beruházási célú előzetesen felszámítható áfa (K67) kiadási előirányzatát 2.572.739 Ft-tal, a Szakmai tevékenységet segítő szolgáltatások (K336) kiadási előirányzatát 8.575.795 Ft-tal, az Egyéb szolgáltatások (K337) kiadási előirányzatát 952.866 Ft-tal, a Működési célú előzetesen felszámítható áfa (K351) kiadási előirányzatát 2.572.739 Ft-tal javaslom emelni. Ezzel egyidőben az Egyéb működési célú átvett pénzeszközök (B65) bevételi előirányzatát 12.101.400 Ft-tal, az Egyéb felhalmozási célú átvett pénzeszközök (B75) bevételi előirányzatát 12.101.400 Ft-tal javaslom növelni.

1. Két civil szervezet a felajánlások összegét felhalmozási célra kívánják fordítani, ezért javaslom a működési célra tervezett támogatások átcsoportosítását az alábbiak szerint:

A Civil szervezetek működési támogatása (084031-Köt.) kormányzati funkción az Egyéb működési célú támogatások államháztartáson kívülre (512) kiadási előirányzatát 201.060 Ft-tal javaslom csökkenteni, az Egyéb felhalmozási célú támogatások államháztartáson kívülre (K89) kiadási előirányzatának azonos összegű növelése mellett.

1. Fentiekben már említésre került, hogy a költségvetés tervezésekor bérfejlesztésre csak minimális szinten volt lehetőség, azonban megfogalmazásra került az a lehetőség, hogy a dolgozók ne csak év végén, hanem a fél évkor is jutalomban részesüljenek, amely érinti a mezőőröket is. Ezért az alábbi módosítás elfogadását javaslom:

A Város-, községgazdálkodási egyéb szolgáltatások (066020-Köt.) kormányzati funkción a Normatív jutalmak (K1102) kiadási előirányzatát javaslom 429.194 Ft-tal növelni az általános tartalék azonos összegű csökkentése mellett.

1. A Bölcsődei nevelés fejlesztése pályázatnál tervezett tárgyi eszközöknél átcsoportosítás szükséges, mert informatikai eszközök is kerültek beszerzésre, amelyek átvezetését javaslom a megfelelő rovatra.

Fentiek miatt a gyermekek bölcsődében és minibölcsődében történő ellátása (104031-Köt.) kormányzati funkción az Egyéb tárgyi eszközök beszerzése, létesítése (K64) kiadási előirányzatát javaslom csökkenteni 333.858 Ft-tal. Ezzel egyidőben az Informatikai eszközök beszerzése, létesítése (K63) kiadási előirányzatát ugyanezen összeggel javaslom növelni.

1. A Magyar Államkincstár tájékoztatta Önkormányzatunkat a 2024. évi beszámolójának pénzügyi rendezésével kapcsolatos teendőkről. Önkormányzatunknak 1.692.594 Ft visszafizetési kötelezettsége keletkezett. Az eredeti költségvetésben normatíva visszafizetésre a céltartalék között 10.000.000 Ft lett tervezve, amely terhére javaslom a visszafizetési kötelezettségre szükséges előirányzatot átcsoportosítani a megfelelő rovatra. Valamint célszerű az erre a célra betervezett fennmaradó összegű céltartalék feloldása és az általános tartalék növelése.

Fentiek miatt Önkormányzatok elszámolásai a központi költségvetéssel (018010-Köt) kormányzati funkción az Elvonások és befizetések (K5021) kiadási előirányzatát 1.692.594 Ft-tal javaslom növelni. A céltartalék összegét javaslom 10.000.000 Ft-tal csökkenteni az általános tartalék 8.307.406-os növelése mellett.

1. Önkormányzatunk a Termálkút rekonstrukciója Tiszavasváriban című pályázat keretében 500.000.000 Ft vissza nem térítendő támogatásban részesült. A támogatási szerződés aláírása megtörtént, ezért javaslom a bevételi és kiadási előirányzatok tervezését az alábbi táblázat megbontása szerint:



Tiszavasvári, 2025. június 19.

**Balázsi Csilla**

**polgármester**