**ELŐTERJESZTÉS**

**Tiszavasvári Város Önkormányzata Képviselő-testületének**

**2025. június 25-én tartandó rendes ülésére**

#### Az előterjesztés tárgya:Tiszavasvári Város településképének védelméről szóló 9/2020. (IV.1.) önk. rendelet módosításának elfogadásáról

Melléklet: 1. Szabolcs-Szatmár-Bereg Vármegyei Kormányhivatal SZ/153/01607-1/2024. számú szakmai konzultációs adatlap

2. Beérkezett vélemények kiértékelése

3. Beérkezett vélemények

A előterjesztés előadója: dr. Kovács János jegyző

Az előterjesztés témafelelőse: Arató Atilla – ügyintéző

Az előterjesztés ügyiratszáma: TPH/…………../2025

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.1.; 1.12.; 1.24. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés:

…………………………………………………………………………………………………

…………………………………………………………………………………………………

##### Tiszavasvári, 2025. június 19.

##### Arató Atilla

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**A Képviselő-testülethez**

**Tiszavasvári Város településképének védelméről szóló 9/2020. (IV.1.) önk. rendelet módosításának elfogadásáról**

1. Tisztelt Képviselő-testület!

Tiszavasvári Város helyi rendeleteinek felülvizsgálata megtörtént a Szabolcs-Szatmár-Bereg Vármegyei Kormányhivatal SZ/153/01607-1/2024. számú szakmai konzultációs adatlapjában (a továbbiakban: Adatlap) foglaltak alapján.

Az Adatlapban foglaltak értelmében Tiszavasvári város településképének védelméről szóló 9/2020. (IV.1.) önkormányzati rendelet (a továbbiakban: TKR) 3. mellékletének pontosítására volt szükség a 2439, 2443 és 2444 hrsz.-ú területek vonatkozásában a következő okok miatt:

* a 2439 és a 2443 hrsz.-ú területeken helyi egyedi védelemmel érintett elemek nem találhatóak, ezért azok törlése szükséges, továbbá
* a nyilvántartások alapján a Szovjet obeliszk a 2444 hrsz.-ú területen áll, ennek okán a táblázatban a helyrajzi szám pontosítása szükséges.

**A TKR módosítás tervezete megküldésre került az E-TÉR egyeztető felületen keresztül a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet szerinti véleménykérés céljából az érintett véleményező szerveknek. Ezek a következők:**

**Szabolcs-Szatmár-Bereg Vármegyei Kormányhivatal Állami Főépítészi Iroda, Hortobágyi Nemzeti Park Igazgatóság, Szabolcs-Szatmár-Bereg Vármegyei Kormányhivatal Építésügyi és Örökségvédelmi Főosztály, Nemzeti Média- és Hírközlési Hatóság.**

A TKR módosítás összefoglalása:

A 2443. hrsz.-on lévő Dessewffy kastélypark, a 2439 hrsz.-on lévő Dessewffy kastélypark erdő 1. , valamint a 0163 hrsz.-on lévő Dessewffy kastélypark erdő 2. területek jelenleg helyi természeti védelem alatt állnak, azonban az Adatlap alapján a képviselő-testületnek gondoskodnia kell az adott természeti területek jogszerű helyi védetté nyilvánítását megállapító önkormányzati rendelet megalkotásáról a természet védelméről szóló 1996. évi LIII. törvényben (a továbbiakban: Tvt.) meghatározott véleményeztetési eljárást követően.Az Önkormányzat a Tvt. előírására vonatkozóan a Hortobágyi Nemzeti Park Igazgatóság véleményét kikérte, melyet tájékoztatásul az Agrárminisztérium Nemzeti Parki és Tájvédelmi Főosztály állásfoglalásával együtt megküldök.

A TKR módosítás tervezetének Korm. rendelet szerinti véleményeztetése megtörtént a következők szerint:

1. A partnerségi szabályzatban előírt partnerek (a továbbiakban: partnerek) tájékoztatása megtörtént A partnerségi véleményeztetés keretein belül a partnerek, valamint a hivatal részéről sem érkezett írásos észrevétel.
2. A TKR módosítás tervezetének államigazgatási véleményeztetése is megtörtént. Az államigazgatási véleményeztetés az E-TÉR egyeztető felületén kellett, hogy történjen a Korm. rendelet előírásai alapján. Az államigazgatási szervek véleményüket ismertették a következők szerint:
   1. Szabolcs-Szatmár-Bereg Vármegyei Kormányhivatal Állami Főépítészi Iroda

Ügyiratszám: SZ/4ÁF/00097-4/2025.

Vélemény rövid összefoglalása: Kifogást nem emel, elfogadásra javasolja.

* 1. Hortobágyi Nemzeti Park Igazgatóság

Ügyiratszám: HNPI-01729-5/2025.

Vélemény rövid összefoglalása: Természetvédelmi szempontból elfogadhatónak tartja.

* 1. Szabolcs-Szatmár-Bereg Vármegyei Kormányhivatal Építésügyi és Örökségvédelmi Főosztály Építésügyi és Örökségvédelmi Osztály

Ügyiratszám: SZ/106/00360-4/2025.

Vélemény rövid összefoglalása: Kifogást nem emel.

* 1. Honvédelmi Minisztérium Hatósági Főosztály

Ügyiratszám: 6793-2/2025/h.

Vélemény rövid összefoglalása: Észrevételt nem tett.

* 1. Nemzeti Média. és Hírközlési Hatóság Hivatala

Ügyiratszám: K/12409-2/2025.

Vélemény rövid összefoglalása: Észrevételt nem tett.

Összefoglalva: Az elkészült TKR módosítás tervezetével kapcsolatban a véleményezők részéről kifogás, ellenvélemény nem érkezett, így javítás, pontosítás a TKR tervezetben nem szükséges. Az előterjesztési anyag a TKR módosítás tervezetet tartalmazza.

**A TKR módosítást önkormányzati rendelettel kell jóváhagyni.**

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

**A rendelet-tervezet címe:**

Tiszavasvári város településképének védelméről szóló 9/2020. (IV.1.) önkormányzati rendelet módosítása

|  |  |
| --- | --- |
| **vizsgált kritérium** | **vizsgálat eredménye** |
| A tervezett jogszabály társadalmi hatásai | A jogszabály az önkormányzat településképi követelményeinek éves felülvizsgálatával és aktualizálásával kívánja biztosítani a közfeladatok ellátása biztonságos, átlátható rendszerét.  A TKR módosítás összhangban áll a társadalmi és önkormányzati érdekekkel. |
| A tervezett jogszabály gazdasági,  költségvetési hatásai | A TKR módosítás összhangban áll a társadalmi és önkormányzati érdekekkel. |
| A tervezett jogszabály környezeti  következményei | A településképi szabályozás mód. lehetővé teszi, hogy a települési közösségek tudatosan, ezáltal hatékonyan óvják meg környezeti kultúrájukat, és fejlesszék azt. |
| A tervezett jogszabály egészségi  következményei | A rendeletalkotás nem keletkeztet környezeti és egészségügyi hatásokat, azonban pozitív kihatással lehet a településkép jövőbeni alakítására. |
| A tervezett jogszabály adminisztratív  terheket befolyásoló hatásai | Adminisztratív terheket a változás nem okoz. |
| A jogszabály megalkotásának szükségessége,  a jogalkotás elmaradásának várható  következményei | A rendelet megalkotásával az Önkormányzat eleget tesz a SZSZVKH HAFO Törvényességi FF szakmai konzultáció szerinti elvárásoknak |
| A jogszabály alkalmazásához szükséges  személyi, szervezeti, tárgyi és pénzügyi  feltételek | A feltételek rendelkezésre állnak. |

**Kérem a Képviselő-testületet, hogy az előterjesztést vitassa meg és a TKR módosítás tervezetét rendelettel fogadja el.**


Tiszavasvári, 2025. június 19.





dr. Kovács János

jegyző

**1.melléklet**

Szabolcs-Szatmár-Bereg Vármegyei Kormányhivatal SZ/153/01607-1/2024. számú szakmai konzultációs adatlap





**2.melléklet**

**TISZAVASVÁRI VÁROS TELEPÜLÉSKÉPÉNEK VÉDELMÉRŐL SZÓLÓ 9/2020. (IV.1.) ÖNKORMÁNYZATI RENDELET MÓDOSÍTÁS TERVEZETRE VONATKOZÓ BEÉRKEZETT VÉLEMÉNYEK KIÉRTÉKELÉSE**

**VÉLEMÉNYEZTETÉS:**

**véleményt adott: ✓**

**nem adott: -**

**módosítás során jogszabály szerint előzetes tájékoztatási szakasz nincs:** 🞮

**jogszabály szerint nem véleményező: ------------**

*intézkedés szükséges: igen/nem*

|  |  |
| --- | --- |
| **Jogszabály szerint**  **bevonandók** | **TKR módosítás** |
| **véleményezés***/*  *intézkedés* |
| ***társadalmi bevonás***  ***partnerek*** | |
| E-TÉR egyeztető felület | **-** |
| közterületi hirdetőfelület | **-** |
| helyi lap | **-** |
| önk. honlap | **-** |
| lakossági fórum | **-** |
| ***további véleményezők*** | |
| állami főépítészi hatáskörében eljáró vármegyei kormányhivatal | SZ/4ÁF/00097-4/2025  Kifogást nem emel, elfogadásra javasolja. |
| HNPI | HNPI-01729-5/2025  Természetvédelmi szempontból elfogadhatónak tartja. |
| örökségvédelmi hatáskörében eljáró vármegyei Kormányhivatal | SZ/106/00360-4/2025  Kifogást nem emel |
| Honvédelmi Minisztérium, mint a honvédelemért felelős miniszter | 6793-2/2025/h.  Észrevételt nem tett |
| NMHH | K/12409-2/2025  Észrevételt nem tett |

Az Önkormányzat tájékoztatása alapján jogszabályi előírásoknak megfelelően meghirdetett és lebonyolított partnerségi egyeztetés eredményeként észrevétel nem érkezett.

Az államigazgatási véleményeztetés az E-TÉR digitális egyeztető felületén megtörtént. A véleményezők esetében a véleményezésre rendelkezésre álló határidő leteltével a táblázatban leírtak szerint érkeztek be a vélemények, melyek alapján az ügyben további véleményeztetés vagy újraegyeztetés nem szükséges.

Az elkészült TKR módosítás tervezetével kapcsolatban kifogás, ellenvélemény nem érkezett, így javítás, pontosítás a TKR tervezetben nem szükséges. Az előterjesztési anyag a TKR módosítás tervezetét tartalmazza.

**A TKR módosítás tervezet jóváhagyásának jogszabályi akadálya nincs, ezért azok a beérkezett véleményekkel és azok kiértékelésével a képviselő-testület elé terjeszthetők.**

Tiszavasvári, 2025. június 19.

**3.melléklet**

**BEÉRKEZETT VÉLEMÉNYEK** 