**ELŐTERJESZTÉS**

**Tiszavasvári Város Önkormányzata Képviselő-testületének**

**2025. június 25-én tartandó rendes ülésére**

#### Az előterjesztés tárgya:Tiszavasvári Város helyi jelentőségű védett természeti területté nyilvánításról szóló rendelet tervezet elfogadásáról

Melléklet: 1. Beérkezett vélemények kiértékelése

2. Beérkezett vélemények

A előterjesztés előadója: dr. Kovács János jegyző

Az előterjesztés témafelelőse: Arató Atilla – ügyintéző

Az előterjesztés ügyiratszáma: TPH/…………../2025

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.1.; 1.12.; 1.24. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2025. június 19.

##### Arató Atilla

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**A Képviselő-testülethez**

**Tiszavasvári Város helyi jelentőségű védett természeti területté nyilvánításról szóló rendelet tervezet elfogadásáról**

1. Tisztelt Képviselő-testület!

A Szabolcs-Szatmár-Bereg Vármegyei Kormányhivatal SZ/153/01607-1/2024. számú szakmai konzultációs adatlapjával tájékoztatta az önkormányzatot a helyi jelentőségű védett természeti terület jogi szabályozását tartalmazó önálló rendeletének szükséges felülvizsgálatáról, valamint a más tárgykörben alkotott rendeletek helyi természeti védettséget kijelölő szabályokat tartalmazó rendelkezéseit vizsgálja felül a természet védelméről szóló 1996. évi LIII. törvény (a továbbiakban: Tvt.) előírásaira figyelemmel.

A Szabolcs-Szatmár-Bereg Vármegyei Kormányhivatal SZ/153/01607-1/2024. számú szakmai konzultációs adatlapjában foglaltak alapján felülvizsgálatra került Tiszavasvári Város településképének védelméről szóló 9/2020. (IV.1.) önk. rendelete.

A Tvt. 24. § (1) bekezdés b) pontjában foglaltakkal összhangban települési önkormányzat csak természeti területet (Tvt. 4. § b) pont, 15. § (1) bekezdés) és más, a Tvt. 22. §-a alapján védelemre érdemes földterületet nyilváníthat védetté. Terület védetté nyilvánításának előkészítését a Tvt. 25. § (2)−(4) és (6)−(9) bekezdése szabályozza a helyi jelentőségű, valamint az országos jelentőségű védett természeti területek létesítésének esetében külön eljárásrendet megkülönböztetve.

A Tvt. 28. § (6) bekezdésében foglaltakból az következik, hogy helyi jelentőségű védett természeti terület kizárólag a Tvt. 28. § (1) bekezdés c) pont szerinti **természetvédelmi terület**, vagy d) pont szerinti **természeti emlék** kategória valamelyikébe sorolható be a védelem célja és a védett természeti terület kiterjedése alapján.

A természetvédelemért felelős miniszter a természeti területeken és más, védelemre érdemes földterületeken (Tvt. 24. § (1) bekezdés a) pont) túlmenően jogosultsággal rendelkezik a Tvt. 4. § a) pontja szerinti természeti értékek védetté nyilvánítására is (Tvt. 24. § (2) bekezdés). Utóbbi jogköre kizárólagos. Védett természeti értékek közé tartoznak pl. a jogszabály alapján kiemelt természetvédelmi oltalomban részesülő növény- és állatfajok, vagy a Tvt. erejétől fogva a barlangok.

Fentiekből következően természeti érték védetté nyilvánítására a települési önkormányzatoknak nincs jogköre.

A felülvizsgálat során megállapítást nyert, hogy az Adatlapban foglaltak alapján Tiszavasvári város településképének védelméről szóló 9/2020. (IV.1.) önkormányzati rendelet (a továbbiakban: TKR) 3. mellékletének pontosítására volt szükség a 2439, 2443 és 2444 hrsz.-ú területek vonatkozásában a következő okok miatt:

* a 2439 és a 2443 hrsz.-ú területeken helyi egyedi védelemmel érintett elemek nem találhatóak, ezért azok törlése szükséges, továbbá
* a nyilvántartások alapján a Szovjet obeliszk a 2444 hrsz.-ú területen áll, ennek okán a táblázatban a helyrajzi szám pontosítása szükséges.

A fentieken túl a **Dessewffy kastélypark ( 2443 hrsz), a Dessewffy kastélypark erdő 1. (2439 hrsz), és a Dessewffy kastélypark erdő 2. (0163 hrsz)** védetté nyilvánítása ez idáig nem önálló, kifejezetten és kizárólagosan helyi jelentőségű védett természeti terület létesítésére irányuló rendelettel, hanem más szabályozási célú és tartalmú rendelet (településképvédelmi rendelet) keretében, annak részeként történt.

A **Tiszavasvári Város helyi jelentőségű védett természeti területté nyilvánításról szóló rendelet tervezet véleményeztetése párhuzamosan történt a Tiszavasvári Város településképének védelméről szóló 9/2020. (IV.1.) önk. rendelet módosítás tervezetének véleményeztetésével, mint az államigazgatási szervekkel, mind a partnerekkel.**

Javaslom, hogy a helyi jelentőségű védett természeti területre vonatkozó normát önálló önkormányzati rendeletben állapítsa meg a képviselő-testület. Ennek érdekében a meglévő védettség védett természeti területként való fenntartásáról szóló önkormányzati rendelet megalkotását, valamint a településképvédelmi rendeletben a helyi védettségre vonatkozó norma egyidejű hatályon kívül helyezését tartom megfelelő jogtechnikai megoldásnak. Ezen jogtechnikai megoldás további előnye, hogy alkalmazása esetén nem válik szükségessé új védetté nyilvánítási eljárás lefolytatása, hiszen a védettség fenntartásáról rendelkezik az önkormányzat, a védettség célja és tárgya nem változik meg.

**Előzetes hatásvizsgálat**

**Tiszavasvári Város helyi jelentőségű védett természeti területté nyilvánításról szóló**

**…/2025. (… ….) önkormányzati rendelet tervezet**

A jogalkotásról szóló 2010. évi CXXX. törvény 17. §-a alapján a rendeletet elkészítő jegyző előzetes hatásvizsgálatot végzett, melyben felmérte a szabályozás várható következményeit.

A rendelet előzetes hatásvizsgálatának megállapításai a következők:

1. ***A jogszabálytervezet hatásai:***

***1.1 Társadalmi, gazdasági, költségvetési hatások:***

Nincsenek.

***1.2. Környezeti, egészségi következmények:***

Nincsenek.

***1.3. Adminisztratív terheket befolyásoló hatások:***

A rendelet megalkotása az önkormányzati adminisztratív terheket minimálisan befolyásolja.

***2. A jogszabály megalkotásának szükségessége, a jogalkotás elmaradásának várható következményei:***

A magasabb szintű jogszabállyal történő koherencia biztosítása. Elmaradásának következménye lehet a törvényességi felügyeletet gyakorló szerv szakmai segítségnyújtását követő törvényességi felhívás.

***3. A jogszabály alkalmazásához szükséges személyi, szervezeti, tárgyi és pénzügyi feltételek:***

A rendeletalkotás kapcsán a személyi feltételek rendelkezésre állnak. Az önkormányzat számára nem jelent személyi, szervezeti, tárgyi, pénzügyi többletterhet.

Kérem a Tisztelt Képviselő-testületet, hogy az előterjesztést tárgyalja meg és döntsön az új természetvédelmi rendelet megalkotásáról.

Tiszavasvári, 2025. június 19.

dr. Kovács János

jegyző

**1.melléklet**

**BEÉRKEZETT VÉLEMÉNYEK KIÉRTÉKELÉSE**

**VÉLEMÉNYEZTETÉS:**

**véleményt adott:** ✓

**nem adott: -**

**módosítás során jogszabály szerint előzetes tájékoztatási szakasz nincs:** 🞮

**jogszabály szerint nem véleményező: ------------**

*intézkedés szükséges: igen/nem*

|  |  |
| --- | --- |
| **Jogszabály szerint**  **bevonandók** | **Tiszavasvári Város helyi jelentőségű védett természeti területté nyilvánításról szóló rendelet tervezet** |
| **véleményezés***/*  *intézkedés* |
| ***társadalmi bevonás***  ***partnerek*** | |
| E-TÉR egyeztető felület | **-** |
| közterületi hirdetőfelület | **-** |
| helyi lap | **-** |
| önk. honlap | **-** |
| lakossági fórum | **-** |
| ***további véleményezők*** | |
| állami főépítészi hatáskörében eljáró vármegyei kormányhivatal | SZ/4ÁF/00097-4/2025  Kifogást nem emel, elfogadásra javasolja. |
| HNPI | HNPI-01729-5/2025  Természetvédelmi szempontból elfogadhatónak tartja. |
| örökségvédelmi hatáskörében eljáró vármegyei Kormányhivatal | SZ/106/00360-4/2025  Kifogást nem emel |
| Honvédelmi Minisztérium, mint a honvédelemért felelős miniszter | 6793-2/2025/h.  Észrevételt nem tett |
| NMHH | K/12409-2/2025  Észrevételt nem tett |

Az Önkormányzat tájékoztatása alapján jogszabályi előírásoknak megfelelően meghirdetett és lebonyolított partnerségi egyeztetés eredményeként észrevétel nem érkezett.

Az államigazgatási véleményeztetés az E-TÉR digitális egyeztető felületén is megtörtént. A véleményezők esetében a véleményezésre rendelkezésre álló határidő leteltével a táblázatban leírtak szerint érkeztek be a vélemények, melyek alapján az ügyben további véleményeztetés vagy újraegyeztetés nem szükséges.

Az elkészült TKR módosítás tervezetével kapcsolatban kifogás, ellenvélemény nem érkezett, így javítás, pontosítás a TKR tervezetben nem szükséges. Az előterjesztési anyag a TKR módosítás tervezetét tartalmazza.

**A TKR módosítás tervezet jóváhagyásának jogszabályi akadálya nincs, ezért azok a beérkezett véleményekkel és azok kiértékelésével a képviselő-testület elé terjeszthetők.**

Tiszavasvári, 2025. június 19.

**2.melléklet**

**BEÉRKEZETT VÉLEMÉNYEK**









