**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. június 25-én tartandó**

**rendes ülésére**

Az előterjesztés tárgya: A Versenyképes Járások Program keretében benyújtott támogatási kérelem utólagos támogatásáról

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/5735- /2025

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.6.1 pontja |
| Szociális és Humán Bizottság | SZMSZ 5. melléklet 1.10 pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés: -

Tiszavasvári, 2025. június 19.

Arató Atilla

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**A Versenyképes Járások Program keretében benyújtott támogatási kérelem**

**utólagos támogatásáról**

Tisztelt Képviselő-testület!

A vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében Magyarország Kormánya **Versenyképes Járások Programot indított** (a továbbiakban: Program).

A Közigazgatási és Területfejlesztési Minisztérium (a továbbiakban: Támogató) **Felhívást tett közzé** a települési önkormányzatok részére a térségi kihatású, de legalább több települést, illetve azok lakosságát érintő fejlesztéssel, működéssel vagy mindkettővel összefüggő fejlesztési igények (a továbbiakban: fejlesztési igény) benyújtására, egyidejűleg a Program keretében történő későbbi költségvetési támogatások nyújtásának előkészítése érdekében.

A Program végrehajtására a Versenyképes Járások Program végrehajtási rendszeréről szóló 2/2025. (II.28.) KTM rendeletben (a továbbiakban: Rendelet) foglaltak az irányadóak.

A Program keretében a **Tiszavasvári Járás** - a Járás települései: Tiszavasvári, Tiszalök, Tiszadob, Tiszadada, Tiszaeszlár, Szorgalmatos - 2025. április 9. napjáig elkészítette és benyújtotta a fejlesztési igényeket a Szabolcs-Szatmár-Bereg Vármegyei Kormányhivatal Főispán részére. Összesen 6 db fejlesztési igény került benyújtásra **500 millió Ft** összegben. A benyújtott fejlesztési igényeket a Járási Fejlesztési Fórum megtárgyalta és a Szabolcs-Szatmár-Bereg Vármegyei Kormányhivatal főispáni tájékoztatása alapján a Tiszavasvári Járás **250 millió Ft összegben** nyújthatja be a támogatási igényeit **5 db fejlesztési igényben**. A Magyar Államkincstár (a továbbiakban: Kincstár) felületén, az 5 fejlesztési igény alapján az 5 db pályázat benyújtása, 2025. június 11. napján megtörtént.

Az alábbi 5 fejlesztési igény került meghatározásra a következő támogatási igényekkel:

1. **Közösségi közlekedés, közlekedésbiztonság fejlesztése a Tiszavasvári Járásban** igénylő konzorciumi partnerek: Szorgalmatos, Tiszadada, Tiszadob, Tiszaeszlár, Tiszalök, Tiszavasvári települések.

támogatási igény: bruttó 103.824.360,- Ft

2. **Közbiztonság fejlesztése a Tiszavasvári Járásban**

igénylő konzorciumi partnerek: Tiszadada, Tiszaeszlár, Tiszalök, Tiszavasvári

támogatási igény: bruttó 39.446.620,- Ft

3. **Egészségügyi alap- és járóbeteg ellátás fejlesztése** **a Tiszavasvári Járásban**

igénylő konzorciumi partnerek: Tiszalök, Tiszavasvári

támogatási igény: bruttó 44.128.673,- Ft

4. **Turizmus fejlesztése** **a Tiszavasvári Járásban**

igénylő konzorciumi partnerek: Tiszadada, Tiszadob, Tiszalök, Tiszavasvári

támogatási igény: bruttó 22.175.210,- Ft

5. **Közterület-fenntartáshoz kapcsolódó eszközök beszerzése** **a Tiszavasvári Járásban**

igénylő település: Tiszavasvári

támogatási igény: bruttó 40.425.137,- Ft

**Tiszavasvári városa** a fenti összegből - a soft költségekkel (projekt-előkészítés, közbeszerzés, műszaki ellenőrzés, tájékoztatás, nyilvánosság) együtt, mint Konzorciumvezető - **bruttó** **130.092.976,- Ft** támogatási igényt nyújtott be az alábbiak szerint:

1. Közösségi közlekedés, közlekedésbiztonság fejlesztése a Tiszavasvári Járásban című projekt keretében összesen bruttó 31.219.331,- Ft került benyújtásra, amelyből az alábbi eszközök kerülnek beszerzésre bruttó 23.495.000,- Ft összegben:

- fedett kerékpártárolók,

- buszmegálló esőbeállók telepítése,

- rendőrségi drón beszerzése

2. Közbiztonság fejlesztése a Tiszavasvári Járásban című projekt keretében összesen bruttó 22.646.620,- Ft került benyújtásra, amelyből az alábbi eszközök kerülnek beszerzése bruttó 20.066.000,- Ft összegben:

- meglévő térfigyelő kamera rendszer bővítése,

- tűzoltóság részére akkumulátoros vágóeszköz

3. Egészségügyi alap- és járóbeteg ellátás fejlesztése a Tiszavasvári Járásban című projekt keretében összesen bruttó 33.398.673,- Ft került benyújtásra, amelyből az alábbi eszközök kerülnek beszerzése bruttó 30.511.750,- Ft összegben:

- eszközbeszerzés a járóbeteg szakrendelő részére,

- 1 db orvosi rendelő berendezése és alap felszerelése,

- vérvételi ágy és gázrugós laborszék beszerzése,

- beteghívó rendszer kialakítása a járóbeteg szakrendelőben és a központi orvosi rendelőben

4. Turizmus fejlesztése a Tiszavasvári Járásban című projekt keretében összesen bruttó 2.403.215,- Ft került benyújtásra, amelyből az alábbi eszközök kerülnek beszerzése bruttó 952.500,- Ft összegben:

- Turisztikai információs tábla kihelyezése

5. Közterület-fenntartáshoz kapcsolódó eszközök beszerzése a Tiszavasvári Járásban című projekt keretében összesen bruttó 40.425.137,- Ft került benyújtásra, amelyből az alábbi eszközök kerülnek beszerzése bruttó 37.780.502,- Ft összegben:

- kéttengelyes kézi úthenger,

- aszfaltvágó gép,

- multifunkciós kisgép beszerzése fűkaszával.

A támogatási igényeket formai és jogosultsági szempontból a Kincstár, tartalmi szempontból a Támogató bírálja el. A támogatási döntést a miniszter mérlegelési joga alapján hozza meg és

döntéséről tájékoztatja a Rendelet szerinti jogosultat.

Megkérem a Tisztelt Képviselő-testületet, hogy a fentiek ismeretében a határozat-tervezetben foglaltaknak megfelelően szíveskedjen döntést hozni.

Tiszavasvári, 2025. június 19.

**Balázsi Csilla**

**polgármester**

**HATÁROZAT-TERVEZET 1.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (VI.25.) Kt. számú**

**határozata**

**A Versenyképes Járások Program keretében benyújtott támogatási kérelem**

**utólagos támogatásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 2. pontjaiban foglalt feladatkörében eljárva az előterjesztést megtárgyalta, és az alábbi határozatot hozza:

1. Utólagosan jóváhagyja a Versenyképes Járások Program keretében a **Közösségi közlekedés, közlekedésbiztonság fejlesztése** **a Tiszavasvári Járásban** fejlesztési céllal benyújtott támogatási kérelmet.
2. A tervezett beruházás forrásösszetételét az alábbiak szerint jóváhagyja:

A projekt összköltsége bruttó: 31.219.331,- Ft

Igényelt támogatás (100%) bruttó: 31.219.331,- Ft

1. Felhatalmazza a Polgármestert, hogy a pályázati adattartalmat és a költségeket saját hatáskörben eljárva módosíthassa, a fő cél megtartásával, pályázati felhívásnak megfelelőség érdekében a támogatóval történő egyeztetések iránymutatások alapján, mely változásról a következő képviselő-testületi ülésen köteles beszámolni a képviselő-testületnek.

**Határidő**: azonnal **Felelős:** Balázsi Csilla polgármester

**HATÁROZAT-TERVEZET 2.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (VI.25.) Kt. számú**

**határozata**

**A Versenyképes Járások Program keretében benyújtott támogatási kérelem**

**utólagos támogatásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjaiban foglalt feladatkörében eljárva az előterjesztést megtárgyalta, és az alábbi határozatot hozza:

1. Utólagosan jóváhagyja a Versenyképes Járások Program keretében **Közbiztonság fejlesztése a Tiszavasvári Járásban** fejlesztési céllal benyújtott támogatási kérelmet.
2. A tervezett beruházás forrásösszetételét az alábbiak szerint jóváhagyja:

A projekt összköltsége bruttó: 22.646.620,- Ft

Igényelt támogatás (100%) bruttó: 22.646.620,- Ft

1. Felhatalmazza a Polgármestert, hogy a pályázati adattartalmat és a költségeket saját hatáskörben eljárva módosíthassa, a fő cél megtartásával, pályázati felhívásnak megfelelőség érdekében a támogatóval történő egyeztetések iránymutatások alapján, mely változásról a következő képviselő-testületi ülésen köteles beszámolni a képviselő-testületnek.

**Határidő**: azonnal **Felelős:** Balázsi Csilla polgármester

**HATÁROZAT-TERVEZET 3.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (VI.25.) Kt. számú**

**határozata**

**A Versenyképes Járások Program keretében benyújtott támogatási kérelem**

**utólagos támogatásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 4. pontjaiban foglalt feladatkörében eljárva az előterjesztést megtárgyalta, és az alábbi határozatot hozza:

1. Utólagosan jóváhagyja a Versenyképes Járások Program keretében **Egészségügyi alap- és járóbeteg ellátás fejlesztése a Tiszavasvári Járásban** fejlesztési céllal benyújtott támogatási kérelmet.
2. A tervezett beruházás forrásösszetételét az alábbiak szerint jóváhagyja:

A projekt összköltsége bruttó: 33.398.673,- Ft

Igényelt támogatás (100%) bruttó: 33.398.673,- Ft

1. Felhatalmazza a Polgármestert, hogy a pályázati adattartalmat és a költségeket saját hatáskörben eljárva módosíthassa, a fő cél megtartásával, pályázati felhívásnak megfelelőség érdekében a támogatóval történő egyeztetések iránymutatások alapján, mely változásról a következő képviselő-testületi ülésen köteles beszámolni a képviselő-testületnek.

**Határidő**: azonnal **Felelős:** Balázsi Csilla polgármester

**HATÁROZAT-TERVEZET 4.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (VI.25.) Kt. számú**

**határozata**

**A Versenyképes Járások Program keretében benyújtott támogatási kérelem**

**utólagos támogatásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 13. pontjaiban foglalt feladatkörében eljárva az előterjesztést megtárgyalta, és az alábbi határozatot hozza:

1. Utólagosan jóváhagyja a Versenyképes Járások Program keretében **Turizmus fejlesztése a Tiszavasvári Járásban** fejlesztési céllal benyújtott támogatási kérelmet.
2. A tervezett beruházás forrásösszetételét az alábbiak szerint jóváhagyja:

A projekt összköltsége bruttó: 2.403.215,- Ft

Igényelt támogatás (100%) bruttó: 2.403.215,- Ft

1. Felhatalmazza a Polgármestert, hogy a pályázati adattartalmat és a költségeket saját hatáskörben eljárva módosíthassa, a fő cél megtartásával, pályázati felhívásnak megfelelőség érdekében a támogatóval történő egyeztetések iránymutatások alapján, mely változásról a következő képviselő-testületi ülésen köteles beszámolni a képviselő-testületnek.

**Határidő**: azonnal **Felelős:** Balázsi Csilla polgármester

**HATÁROZAT-TERVEZET 5.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (VI.25.) Kt. számú**

**határozata**

**A Versenyképes Járások Program keretében benyújtott támogatási kérelem**

**utólagos támogatásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 2., és 5. pontjaiban foglalt feladatkörében eljárva az előterjesztést megtárgyalta, és az alábbi határozatot hozza:

1. Utólagosan jóváhagyja a Versenyképes Járások Program keretében **Közterület-fenntartáshoz kapcsolódó eszközök beszerzése** fejlesztési céllal benyújtott támogatási kérelmet.
2. A tervezett beruházás forrásösszetételét az alábbiak szerint jóváhagyja:

A projekt összköltsége bruttó: 40.425.137,- Ft

Igényelt támogatás (100%) bruttó: 40.425.137,- Ft

1. Felhatalmazza a Polgármestert, hogy a pályázati adattartalmat és a költségeket saját hatáskörben eljárva módosíthassa, a fő cél megtartásával, pályázati felhívásnak megfelelőség érdekében a támogatóval történő egyeztetések iránymutatások alapján, mely változásról a következő képviselő-testületi ülésen köteles beszámolni a képviselő-testületnek.

**Határidő**: azonnal **Felelős:** Balázsi Csilla polgármester