**ELŐTERJESZTÉS**

**Tiszavasvári Város Önkormányzata Képviselő-testületének**

**2025. június 25-én tartandó rendes ülésére**

**Az előterjesztés tárgya:** Az egészségügyi feladatellátás átszervezésére vonatkozó döntések előkészítéséről

**Melléklet:**

**Ügyiratszám:** TPH/9318-1/2025.

**Az előterjesztés előadója:** Balázsi Csilla polgármester

**Az előterjesztés témafelelőse:** Petruskáné dr. Legeza Tímea aljegyző

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.9. pontja |
| Szociális és Humán Bizottság | SZMSZ 5. melléklet 1.1 pontja |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2025. június 19.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**Előterjesztés**

- a Képviselő-testülethez –

**Az egészségügyi feladatellátás átszervezésére vonatkozó döntések előkészítéséről**

**Tisztelt Képviselő-testület!**

Az önkormányzati intézményrendszer működési hatékonyságának növelése kiemelt céljaim között szerepel, melyet több fórumon is megfogalmaztam már. Megjelenik ez a szándék többek között a Képviselő-testület által 70/2025. (III.25.) Kt. számú határozattal elfogadott gazdasági programjában is:

* az intézményrendszer zavartalan működésének biztosítása, optimalizálása, amennyiben szükséges, átszervezés útján;
* egységes egészségügyi központ kialakítása;
* egészségügyi szolgáltatások hozzáférhetősége: A szociális és egészségügyi szolgáltatások integrálása, a háziorvosi ellátás, valamint a mentális egészségügyi szolgáltatások fejlesztése és elérhetőségének javítása. Fontos a prevenciós programok indítása, különösen a fiatalok és idősek számára.

Álláspontom szerint a feladatellátás hatékonyságát nagymértékben befolyásolja, ha azonos tevékenységi körbe, szakmába tartozó feladatok egy szolgáltató kezében összpontosulnak.

Városunkban jelenleg az egészségügyi szolgáltatások rendszere a következőképpen épül fel:

*1. Tiszavasvári Város Önkormányzata:* háziorvosi, házi gyermekorvosi, fogorvosi alapellátás

*2. Tiva-Szolg Nonprofit Kft.:* iskola-egészségügyi ellátás (iskola orvosi, iskola védőnői ellátás), vérvételi hely, fizioterápiás ellátás, gyógytorna

*3. Kornisné Központ:* járóbeteg szakellátás

A feladatok megismerése és az ellátó intézményrendszer áttekintése során több verzió is felmerült a jövőbeni üzemeltetést illetően. Ezek kidolgozásához kérem a Képviselő-testület felhatalmazását, hiszen a szükséges egyeztetések lefolytatása és költségkimutatások elkészítését követően van lehetőség döntést hozni arról, hogy jelen helyzetben mi a legoptimálisabb forma az ellátások költséghatékony működtetéséhez.

Kérem a Képviselő-testületet, hogy az előterjesztést megtárgyalni és a határozat-tervezetet elfogadni szíveskedjen.

Tiszavasvári, 2025. 06. 19.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (VI. 25.) Kt. számú**

**határozata**

**Az egészségügyi feladatellátás átszervezésére vonatkozó döntések előkészítéséről**

Tiszavasvári Város Önkormányzata Képviselő-testülete *„Az egészségügyi feladatellátás*

*átszervezésére vonatkozó döntések előkészítéséről”*szóló előterjesztéssel kapcsolatban az

alábbi határozatot hozza:

I. Dönt arról, hogy az egészségügyi ellátórendszer működésének optimalizálása érdekében megvizsgálja az egyes egészségügyi szolgáltatások átszervezésének alternatíváit.

II. Felhatalmazza a polgármestert, hogy dolgozza ki a Tiszavasvári egészségügyi ellátórendszer működtetésének lehetséges megoldásait, készítsen erre vonatkozóan költségkimutatást, és erről tájékoztassa a Képviselő-testületet.

**Határidő:** 2025. augusztus 31. **Felelős:** Balázsi Csilla polgármester