**ELŐTERJESZTÉS**

Tiszavasvári Város Önkormányzata Képviselő-testületének

**2025. június 25-én** tartandó **rendes nyílt** ülésére

**Az előterjesztés tárgya:** **A Tiszavasvári gyepmesteri telep beindításáról**

**Melléklet:** -

**Az előterjesztés előadója:** Balázsi Csilla polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/2909/2025.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. sz. melléklet 1.10. pont |

**Az ülésre meghívni javasolt szervek, személyek:**

|  |  |
| --- | --- |
| dr. Groncsák Andrea Tiva-Szolg Kft ügyvezetője | groncsakandrea@gmail.com |
|  |  |
|  |  |

Tiszavasvári, 2025. június 19.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A Tiszavasvári gyepmesteri telep beindításáról**

**Tisztelt Képviselő-testület!**

**A 4440 Tiszavasvári, Sopron utca alatti, 046/1 hrsz.-ú ingatlanon gyepmesteri telep létesült 2024. évben kiszolgáló épülettel, és 2 db kennelsorral.**

A telep üzemeltetésével a képviselő-testület 2024. évben a Tiva-Szolg Városüzemeltetési Kft-t bízta meg.

A Szabolcs-Szatmár-Bereg Vármegyei Kormányhivatal Élelmiszerlánc-biztonsági és Állategészségügyi Főosztálya, mint gyepmesteri telep működését engedélyező hatóság engedélyt adott a Tiva-Szolg Kft részére 2024. június 05. napjával a működtetés megkezdésére.

**Jelenleg a telep működtetése szünetelés alatt áll több okból is.**

A gyepmesteri telep szüneteltetését a Tiva-Szolg Kft 2024. évben jelezte az engedélyező hatóságnak.

**A képviselő-testület a 2025. május 22-ei testületi ülésén döntött arról, hogy** a gyepmesteri telep működtetése feladat visszavételre kerüljön a Tiva-Szolg Kft-től, és annak jövőbeni ellátása Tiszavasvári Polgármesteri Hivatal Városrendészeti Osztálya keretei között valósuljon meg.

Ehhez szükséges előkészíteni, hogy a **Tiszavasvári Polgármesteri Hivatal működési engedélyt szerezhessen és a megfelelő személyi tárgyi feltételekkel rendelkezzen:**

* A 2025. június 1. napjával létrejött Városrendészeti Osztály szervezeti keretei közzé tartoznak mezőőrök, közterület-felügyelők. A gyepmesteri telep **ebrendész feladatait a városrendészeti osztály hivatali állománya tenné ki.** Biztosítani szükséges továbbá legalább 1 fő állatgondozó és 1 fő adminisztrátor személyét, melyet közmunkás munkaerővel kívánunk megoldani.
* A Polgármesteri Hivatal szervezeti keretei lehetővé teszik a telepen keresztül a jegyzői hatósági feladatok ellátását is.

Így az ebbefogás, és állati tetemek elszállítása feladatok is ellátásra kerülnek.

A működési engedély megszerzéséhez szükséges **az állati tetemek elszállíttatására az ATEV Zrt.-vel a Polgármesteri Hivatalnak szerződést kötnie,** valamint legalább 2 db nagyméretű konténert vásárolni, vagy bérelni. A konténerek bérlése vagy vásárlása során felmerül azok szakszerű fertőtlenítésének szükségessége is.

* Jelenleg **Somogyi Krisztián** egyéni vállalkozóval, a Hevesi Ebrendészeti Telep ügyvezetőjével (egyéni vállalkozói igazolvány száma: 14819697, adószáma: 65306493-2-30, székhelye: 3360 Heves, Munkácsy Mihály út 19) van ebbefogásra szerződése az önkormányzatnak. Sajnos a vállalkozó már kb. 1,5 éve különböző okokra hivatkozva nem végez ebbefogást a településen. Ezen időszak alatt egyedi megrendelésekkel volt ellátva más szolgáltató által a feladat településünkön. Az önkormányzatnak kötelező feladata a kóbor állatok befogása, így a gyepmesteri telep beindításával **javaslom a Somogyi Krisztiánnal meglévő szerződés felmondásának kezdeményezését.**
* **A Hivatal alapító okirata kiegészítésre kerül ezen feladattal, illetve a gyepmesteri telep épülete, helyszíne szükséges, hogy szerepeljen telephelyként**. Ez külön előterjesztés keretében kerül a képviselő-testület elé.
* **A Tiva-Szolg Kft. használati szerződése módosításra kerül a gyepmesteri telep helyszíne és épülete visszavételével, melyek esetében szükséges a közüzemi órák átíratása is a Polgármesteri Hivatal nevére.** Ez a döntés szintén külön előterjesztés keretében kerül a képviselő-testület elé.
* A Tiva-Szolg Kft által **kalkulált gyepmesteri telep működését biztosító üzemeltetési költség kb. havi 1,5-2 millió Ft,** melyet saját erőből kellene finanszírozni. A Polgármesteri Hivatal költségvetésében nem volt tervezve erre fedezet a 2025. évben.

Így szükséges a Polgármesteri Hivatal költségvetésében 2025. második félévére kb. 12 millió Ft költséget tervezni a gyepmesteri telep üzemeltetésére, melyek az alábbi költségeket tartalmazzák:

* Bérköltség a városrendészek osztott munkakörben látnák el az ebrendészeti feladatokat is. Állatgondozó és adminisztrátor közfoglalkoztatásban lenne foglalkoztatva tervek szerint.
* Kutyatáp költsége
* Telep rezsiköltségei (víz, áram, fűtés, telefon, internet)
* Állatorvosi díjak
* Gépjárműhöz kapcsolódó költségek (üzemanyag, biztosítási díjak, karbantartási költségek)
* Személyzet számára munkaruha, védőruha biztosítása
* Tisztítószerek, fertőtlenítő szerek
* Gyógyszer, kötszer költségek (állatgyógyászati készítmények)
* Épületkarbantartási költségek
* Ebrendészeti tanfolyam díja (Murmuczok Oktatási Centrum 60 órás online és levelező ebrendész képző tanfolyam, melynek díja 264 e Ft. )
* ATEV Zrt. szerződés szerinti állati melléktermék elszállítás díjai, és 2 db konténer vásárlása vagy bérlése
* **Szükséges lenne újabb alapítványokkal való tárgyalás, későbbiekben örökbefogadási napok szervezése.** A korábban megkeresett alapítványok, Nyíregyházi Állatbarát Alapítvány és a PCAS Állatvédő Egyesület nem írt alá írásos együttműködési megállapodást az önkormányzattal a telep közös működtetésére. Az alapítványokkal közös terepbejárásra került sor több alkalommal, részükre térkép és számadatok kerültek biztosításra. Előkészített volt egy közös ivartalanítási program megszervezése, melyhez az önkormányzat árajánlatokat szerzett be. Sajnos az együttműködés konkrétabb feladatokban nem nyilvánult meg.
* **Állatorvosokkal való újabb egyeztetések kezdődtek**. 3 árajánlat került beszerzésre a telep működtetésére. Dr. Bodnár József (Tiszalök) és Dr. Adorján Nándor (Hajdúnánás) nem tudják vállalni a telep ellátásával kapcsolatos feladatokat, így Dr. Magyar Károly, Tiszavasvári állatorvossal kerülne szerződés megkötésre.
* A Telep szükséges dokumentumai 1 évvel ezelőtt elkészültek. Ezek módosítását a Polgármesteri Hivatalra vonatkozóan a határozat-tervezet mellékletei tartalmazzák.
* A Tiva-Szolg Kft.-vel a gyepmesteri telep üzemeltetésére vonatkozó feladatellátási szerződés közös megegyezéses megszüntetése szükséges. A megszüntető dokumentum szintén a határozat-tervezet melléklete.
* A telep üzemeltetéséhez biztosított tárgyi feltételek meglétéhez a **jelenleg Tiva-Szolg Kft-nél lévő eszközöket és 1 db gépjárművet át kell venni a Polgármesteri Hivatal kezelésébe, üzemeltetésébe, arra biztosítás kötése szükséges.** Javaslom ezen feladatok testületi döntést követő intézését a Polgármesteri Hivatal részéről.

**A működési engedély beadáshoz az alábbiak megadása szükséges:**

1. **Telep tulajdonosa és üzemeltetője adatai**

A tulajdonos Tiszavasvári Város Önkormányzata, mind a Telep, mind a gépjármű, mind a beszerzett eszközök tekintetében. Az üzemeltetést a Tiszavasvári Polgármesteri Hivatal Városrendészeti Osztálya látná el a Képviselő-testület 142/2025 (V.22.) Kt. sz. határozata alapján.

1. **Ebrendész adatai**

Javaslom a telepre 1 fő ebrendész, 1 fő állatgondozó és 1 fő adminisztrátor munkaerő biztosítását a napi feladatok ellátása érdekében, valamint arra is hivatkozással, hogy a kormányrendelet 9. § (1) alapján a telepnek hétköznapokon legalább 2 órán keresztül nyitva kell tartania, valamint hétköznap, ünnep- és szabadnapokon is kötelező a telefonos elérhetőség biztosítása 8 és 20 óra között. A befogott kutyákról nyilvántartást kell vezetni, a telepnek honlapot kell működtetni, e-mail címet kell létesítenie.

A kutyák befogása, napi gondozása (etetés, takarítás), nevelése, szocializálása, átmozgatása, örökbe adása, ügyfelekkel, lakossággal való kapcsolattartás szintén sokrétű, több embert kívánó feladat a folyamatos ellátás érdekében.

1. **Telephely címe:** 4440 Tiszavasvári, Sopron utca alatti, 046/1 hrsz.

**Telefonszáma: A Polgármesteri Hivatal mobiltelefon előfizetése lesz a későbbiekben.**

Honlap címe: [www.tiszavasvari.hu](http://www.tiszavasvari.hu)

E-mail címe: [tvonkph@tiszavasvari.hu](mailto:tvonkph@tiszavasvari.hu)

1. **Szolgáltató állatorvos adatai**

Az állatorvosi feladatok ellátása érdekében javaslom Dr. Magyar Károly állatorvossal történő szerződéskötést. Doktor Úrral már egyeztetés történt az ügyben és árajánlat bekérésre is sor került. A feladat ellátását vállalná. Az előterjesztés melléklete a vele kötendő szerződés tervezete.

1. **A működési engedély beadásakor nyilatkozattétel szükséges az alábbiakról:**

* Ebrendész kerül alkalmazásra. Tervezetten a Polgármesteri Hivatal Városrendészeti Osztálya állományából kerül ellátásra ez a feladat.
* Állatorvossal szerződés kerül megkötésre. Előkészítésben van Dr. Magyar Károly állatorvossal a szerződés megkötése.
* Biztosítottak a kormányrendeletben meghatározott állattartási körülmények. Ezt a hatóság már korábban vizsgálta.
* **A telep rendelkezik a kormányrendelet 1. sz. mellékletében meghatározott műszaki feltételekkel**

Ezen feltételek az épület és a Telep egésze kialakításánál figyelembe vételre kerültek. A Telep pályázat keretében került kialakításra. Beszerzésre került egy gépjármű a feladathoz. Beszerzésre kerültek alapeszközök (etetőtálak, horog, kesztyű, bútorok stb.) a feladat ellátásához, az állatok befogásához, tartásához, gondozásához, állatorvosi ellátásához.

* **Biztosítottak az állati eredetű melléktermékek ideiglenes elhelyezésének és azok ártalmatlanításra történő szállítás feltételei**

Az ATEV Zrt. szolgáltatóval előzetes egyeztetések történtek ezen feladat ellátására. Ezen szolgáltató a környéken egyedüliként biztosít ilyen jellegű szolgáltatást, az árlistája a honlapján elérhető.

A gyepmesteri telep működési engedélyéhez már konkrétan csatolni kell az alábbiakat:

1. Megkötött állatorvosi szerződés
2. Állati eredetű melléktermékek elszállítását és ártalmatlanítását végző szolgáltatóval kötött szerződés
3. Gyepmesteri Telep Szervezeti és Működési Szabályzatát
4. Gyepmesteri Telep felszámolási tervét megszűnés esetére (SZMSZ 2. sz. melléklete)
5. Gyepmesteri Telep részletes alaprajzát (rendelkezésre áll)

**Kérem a Képviselő-testületet, hogy hozzon döntést a gyepmesteri telep fent vázolt üzemeltetése előkészítéséről, az ezzel kapcsolatos előterjesztést megtárgyalni és a határozat-tervezetet elfogadni szíveskedjen**.

Tiszavasvári, 2025. június 19.

**Balázsi Csilla**

**polgármester**

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (VI. 25.) Kt. számú**

**határozata**

**A Tiszavasvári gyepmesteri telep beindításáról**

Tiszavasvári Város Önkormányzata Képviselő-testülete **a Tiszavasvári gyepmesteri telep beindításáról** szóló előterjesztéssel kapcsolatban az alábbi határozatot hozza:

1. Elfogadja a Tiva-Szolg Kft-vel kötött gyepmesteri feladatelllátási megállapodás megszüntetését jelen határozat 1. sz. melléklete szerinti tartalommal.
2. Felkéri a Jegyzőt, hogy a Polgármesteri Hivatal költségvetésébe biztosítson fedezetet a gyepmesteri telep működtetésére.
3. Elfogadja, hogy a gyepmesteri telepen a személyzeti feladatok az alábbiakban kerülnek ellátásra: 1 fő ebrendész a Tiszavasvári Polgármesteri Hivatal Városrendészeti Osztálya állományából, 1 fő állatgondozó közmunkás munkakörben és 1 fő adminisztrátor közmunkás munkakörben foglalkoztatva.
4. Felkéri a Jegyzőt, hogy a városi gyepmesteri telep működési engedélye megszerzése iránt a szükséges kérelmet nyújtsa be az illetékes állategészségügyi hatósághoz.
5. Felhatalmazza a Jegyzőt, hogy a telep működéséhez szükséges szerződéseket megkösse.
6. Felhatalmazza a Jegyzőt, hogy kezdeményezze **Somogyi Krisztián** egyéni vállalkozóval, a Hevesi Ebrendészeti Telep ügyvezetőjével (egyéni vállalkozói igazolvány száma: 14819697, adószáma: 65306493-2-30, székhelye: 3360 Heves, Munkácsy Mihály út 19.) ebbefogás feladatokra megkötött szerződés felmondását, valamint hozzájárul annak felmondásához.
7. Elfogadja a Tiszavasvári Város Önkormányzat Gyepmesteri Telepe Szervezeti és Működési Szabályzatát jelen határozat 2. sz. melléklete szerinti tartalommal.
8. Elfogadja jelen határozat 3. sz. mellékletét képező állatorvosi szerződést, és felhatalmazza a Jegyzőt annak aláírására.

**Határidő:** azonnal **Felelős:** Balázsi Csilla polgármester

és Dr. Kovács János jegyző

**…./2025. (VI.25.) Kt. számú határozat 1. sz. melléklete**

**Feladatellátási szerződés gyepmesteri telep üzemeltetéséről**

**MEGSZÜNTETŐ OKIRATA**

Mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15 képviseli: Balázsi Csilla polgármester) - a továbbiakban: **Önkormányzat -**,

másrészről a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság,** mint az önkormányzat 100 %-os tulajdonában lévő gazdasági társaság (Cg. 15-09-063127, székhely: 4440 Tiszavasvári, Báthori u. 6. sz., képviseli: Dr. Groncsák Andrea ügyvezető) - továbbiakban: **Tiva-Szolg Nonprofit Kft. -**között alulírott napon és helyen a következő feltételekkel:

**Előzmény**

Szerződő felek között 2024. május 24. napján kelt, és azt 2024. 08. 12. napján módosított feladatellátási szerződés gyepmesteri telep üzemeltetésére szerződés alapján 10 éves határozott időre szóló szerződés jött létre a gyepmesteri telep üzemeltetésére.

**A szerződés tárgya**

**Szerződő Felek kinyilatkozzák**, hogy közöttük 2024. május 24. napján kelt, és azt 2024. 08. 12. napján módosított feladatellátási szerződés gyepmesteri telep üzemeltetésére szerződést **közös megegyezéssel 2025. július 31. napjával megszüntetik.**

A Tiva-Szolg Kft. ügyvezetője kijelenti, hogy a feladatellátáshoz kötött szerződéseket 2025. július 31. napjával felmondja (ATEV Zrt. és állatorvos).

A Tiva-Szolg Kft ügyvezetője kijelenti, hogy a mellékelt eszközlistán szereplő átvett estközöket, az épületet és a gépjárművet 2025. július 31. napjával a Tiszavasvári Polgármesteri Hivatal részére rendeltetésszerű használatra alkalmas állapotban átadja.

**Ezen túlmenően Szerződő feleknek a jövőben egymás felé semmilyen követelésük nincs egymással szemben.**

Jelen megszüntető okiratban nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései az irányadóak.

Felek jelen szerződést elolvasták, s mint akaratukkal mindenben megegyezőt helybenhagyólag aláírták.

Jelen megszüntető okirat 3 eredeti, mindenben megegyező példányban készült, melyből 1 példány Megbízottat, 2 példány Megbízót illeti meg.

Tiszavasvári, 2025. ……………. …. ………………………………………..

……………………………………………. …………………………………………….

**Tiszavasvári Város Önkormányzata Tiva-Szolg Nonprofit Kft.**

**képviseletében képviseletében**

**Balázsi Csilla Dr. Groncsák Andrea**

**polgármester ügyvezető**

|  |  |
| --- | --- |
| **GYEPMESTERI TELEP** | |
| **eszközlista** | |
| **Mennyiség(db)** | **Megnevezés** |
| 1 | **MAN SYN1E TGE gépjármű RXD-154** |
| 1 | Kutyabefogó hurok |
| 1 | Műtőasztal, elektromos: 120 x 58 cm-es rozsdamentes asztallap, Porfestett lábbal, oldalán rögzítési lehetőség, min. magasság: 78 cm, max. magasság: 112 cm |
| 1 | + Rácsos asztalhosszabbító, rögzítővel |
| 1 | + Infúzió tartó, rögzítővel |
| 1 | + Műtőasztalhoz műszertálca, rögzítővel |
| 1 | Hűtőszekrény |
| 1 | Mérleg, állatorvosi, Soehnle |
| 1 | Hőlégsterilizátor 20 l (CBM) 2431/A |
| 1 | Lámpa, vizsgálólámpa LED KS-Q7 |
| 1 | Hulladékgyűjtő rozsdamentes 12 l |
| 1 | Hulladékgyűjtő rozsdamentes 20 l |
| 1 | Törlő adagoló hajtogatott papírhoz |
| 1 | Fertőtlenítő adagoló 0,45-1 l |
| 1 | Szekrény fali, 60x30x60 cm, kulcsos |
| 1 | Szekrény kartoték 5 fiókos, fém fiókkal, 35x51x131 |
| 3 | Hegar-Olsen féle tűfogó - 14 cm hosszú |
| 3 | Sebészeti csipesz - egyenes horgas  13 cm |
| 3 | Sebészeti csipesz - 15 cm |
| 1 | Hartmann-féle idegentest fogó - 14 cm hosszú |
| 3 | Sebészeti olló hajlított - hegyes-tompa 14 cm |
| 3 | Sebészeti olló hajlított - tompa-tompa  14 cm |
| 2 | Olló egyenes - hegyes-tompa  18 cm |
| 12 | Érfogó Pean-féle fogazás nélkül - hajlított 12 cm |
| 6 | Érfogó Pean-féle fogazás nélkül - hajlított 14,5 cm |
| 3 | Hegar-Olsen féle tűfogó - 17 cm hosszú |
| 1 | Varratszedő olló  - 12 cm |
| 6 | Érfogó Pean-féle fogazás nélkül - egyenes 12 cm |
| 3 | Kutyaház Natura M-L, 104 x 72 x 68 cm |
| 2 | Kutyaketrec ABC-ZOO 91 x 61 x 66 cm, fekete, 2 ajtó |
| 2 | Kutyaketrec ABC-ZOO 122 x 79 x 86 cm, fekete, 2 ajtó |
| 2 | Trixie Szájkosár Műanyag M fekete |
| 2 | Trixie Szájkosár Műanyag L fekete |
| 2 | Trixie Szájkosár Műanyag L-XL fekete |
| 20 | Trixie fém itatótál 1.8l/20cm |
| 6 | Trixie fém itatótál 2.8l/24cm |
| 2 | Trixie Classic hosszabbítható póráz L-XL 2m/25mm |
| 2 | Trixie Classic póráz L-XL 1m/25mm fekete |
| 2 | Trixie Nyakörv Classic S-M 30-45cm/15mm fekete |
| 2 | Trixie Nyakörv Classic L-XL 40-65cm/25mm fekete |

**…./2025. (VI.25.) Kt. számú határozat 2. sz. melléklete**

**Gyepmesteri Telep**

**Szervezeti és Működési Szabályzata**

1. **A Telep főbb adatai (cím, elérhetőség honlap, személyzet, nyitvatartási idő, ügyfélfogadás)**
2. A telep üzemeltetője: Tiszavasvári Polgármesteri Hivatal, Székhelye: 4440 Tiszavasvári, Városháza tér 4.
3. Elérhetőségek

2.1 cím: 4440 Tiszavasvári, Sopron u. 046/1 hrsz.

2.2. honlap: [www.tiszavasvari.hu](http://www.tiszavasvari.hu)

2.3. telefon:

2.4. email: [tvonkph@tiszavasvari.hu](mailto:tvonkph@tiszavasvari.hu)

2.5. személyzet: 3 fő (1 fő ebrendész, 1 fő állatgondozó, 1 fő adminisztrátor)

A telep felelős irányítója Tiszavasvári Város Jegyzője

2.6. nyitvatartási idő: hétköznap 8-12 óra között

munkaszüneti napokon és ünnepnapokon a telep zárva tart

1. **A telepen elhelyezhető egyedszám, az elhelyezés módja állatfajonkénti bontásban**

A telepen 13 db kutya számára biztosított a férőhely. Amennyiben a telep férőhelyszáma betelik, ideiglenesen a hatósági megfigyelésen már átesett, egymással jól megférő kutyák együtt is elhelyezhetőek közös kennelben.

A kutyák elhelyezése módja: egyedi kennelekben

A Telep Tiszavasvári közigazgatási területéről fogad kutyákat.

1. **Az állatok befogásának módja, eszközei**

A kóbor állatok befogását az ebrendész az állatok lehető legnagyobb kíméletével hajtja végre fojtásmentes befogó bottal.

A befogás és a tetemek begyűjtése az ebrendész saját észlelése, valamint bejelentés alapján történhet.

1. **Az állatok telepre történő beléptetési és kiléptetési rendje (adatfelvétel, állatorvosi vizsgálat, a beteg állatok elkülönítésének módja)**

1. A telepre csak az ebrendész által befogott állat kerülhet.

2. A telepre bekerült állatokat az állatorvossal meg kell vizsgáltatni, a szükséges és indokolt a szükséges gyógykezeléseket vele elvégeztetni.

3. Ismeretlen előéletű állat csak 14 napos megfigyelés kedvező eredményének megállapítása, valamint a szükséges védőoltások elvégzése, valamint az állatot azonosító elektronikus transzponderrel (bőr alá ültetett mikrochip) történő megjelölése után adható ki.

4. Az állatok kiadása előtt az ebrendész és az állatorvos köteles megállapítani, hogy megvannak-e a kiadás feltételei.

5. Az állatot kiadni az állat gazdájának, az állat új gazdájának, vagy állatmenhelynek, állatvédelmi szervezetnek lehet.

1. **Az állatok elhelyezésének, ellátásának, gondozásának folyamata**

1. Az állatokat elkülönítetten kell elhelyezni, számozott ketrecekben, kennelekben.

2. A megfigyelés alatt álló állatok csak külön kennelben tarthatók.

3. Az állatokat naponta legalább két alkalommal ellenőrizni kell, valamint az ivóvízhez való folyamatos hozzáférést és a napi kétszeri etetést biztosítani kell.

Az állatot fajának, korának, fiziológiai állapotának megfelelő táplálékkal kell ellátni.

4. A szabadban, udvaron, a Telep környékén a befogott állatokat megkötve sem lehet tartani.

5. Ismeretlen előéletű kutyát és macskát legalább 14 napig elkülönítetten kell tartani az állategészségügyi előírások alapján.

1. **Az állatok ellenőrzésének, az állatorvosi ellátás biztosításának a módja**

A telepen az állatok egészségügyi ellenőrzését, állatorvosi-, és állategészségügyi ellátását a Tiszavasvári Polgármesteri Hivatallal szerződéses jogviszonyban álló állatorvos látja el. Az állatorvos feladatait a megbízási szerződése határozza meg részleteiben.

1. **A takarítási, fertőtlenítési szabályok (tartási hely tisztítása, fertőtlenítés módja, anyagai, eszközei)**

1. A telep takarítása az ebrendész és állatgondozó feladata, akik az elvégzett takarítási, fertőtlenítési munkálatokról takarítási naplót kötelesek vezetni.

2. Az ebrendész és állatgondozó a kennelek takarítását, amikor azok használatban vannak, napi rendszerességgel kötelesek elvégezni.

3. A takarítás történhet a kennel padozatának szárazon tartásával, söpréssel, illetve szükség esetén vizes felmosással.

4. Az ebek elszállítása után minden esetben a kennel teljes körű takarítása, fertőtlenítése történik. A fertőtlenítés a kennelek nagynyomású tisztítóval történő átmosása után klórmeszes felszórással történik.

5. Használaton kívüli kennelek takarítása havi egy alkalommal, azok felseprésével, kötelező.

1. **Az állatokról készített nyilvántartás vezetésének módja**

A telepen dolgozó adminisztrátor a telepre beérkezett állatokról naprakész elektronikus nyilvántartást vezet az alábbi adatokkal, a változások feltüntetésével:

1. a ketrec, kennel számát,

2. az állat faját, fajtáját,

3. az állat nemét,

4. az állat színét, megkülönböztető jegyeit,

5. az állat körülbelüli életkorát,

6. bekerülési idejét (év, hó, nap),

7. kitől került be az állat,

8. honnan került be az állat

9. a megtalálás helye, körülményei,

10. azonosító elektronikus transzponderrel (bőr alá ültetett mikrochip) rendelkező állat esetén, annak sorszáma,

11. megfigyelés kezdete,

12. a megfigyelés utolsó időpontja,

13. az állat kiadásának ideje, kiadást végző megnevezése, aláírása,

14. átvevő neve, címe,

15. az átvevő nyilatkozata arra vonatkozóan, hogy hol fogja tartani az állatot, és betartja az érvényben lévő állatvédelmi rendelkezéseket,

16. az állat elhullásának ideje, oka,

17. egyéb megjegyzések.

1. **Az állati tetemek, állati eredetű melléktermékek ideiglenes tárolásának, a trágya kezelésének és ártalmatlanításának módja**

A telepen keletkezett hulladék, állati ürülék zárt konténerben kerül tárolásra és elszállításra.

A keletkező szennyvíz a kennelekből összefolyón keresztül, zárt rendszerű, szivárgásmentes emésztőbe folyik, ahonnan szippantással időnként eltávolításra kerül.

Az állati tetemek, melléktermékek elszállítását, ártalmatlanítását szerződés útján az ATEV Zrt. (1097 Budapest, Illatos út 23.) végzi.

1. **Záró rendelkezések (hatályba lépés)**

Jelen szabályzat 2025.augusztus 1. napján lép hatályba.

**Tiszavasvári, 2025. 06.25.**

**Dr. Kovács János**

**Tiszavasvári Város Jegyzője**

**Gyepmesteri Telep**

**Szervezeti és Működési Szabályzata**

1. **sz. melléklete**

**A Telep lakosság számára biztosított szolgáltatási díjai**

Az alkalmazott árak bruttó árak.

|  |  |
| --- | --- |
| **Szolgáltatás** | **Ár bruttóban (Ft)** |
| Kiváltási díj tulajdonos részére | Tartási költség:2000 Ft/ nap  Állatorvosi költségek megtérítése: (chip behelyezés, oltási könyv kiadás, veszettség elleni oltás, paraziták elleni kezelés)  Szállítás, befogás díja: 8000 Ft + 450 Ft/km |
| Állati hulla átvétele | 200 Ft/kg |
| Egyéb állati melléktermékek átvétele | 200 Ft/kg |
| Hatósági intézkedésre történő állat elszállítása telepre | 10.000 Ft +450 Ft/km |
| Állati tetem begyűjtése | 200 Ft/kg +450 Ft/km |

**Gyepmesteri Telep**

**Szervezeti és Működési Szabályzata**

1. **sz. melléklete**

**Gyepmesteri telep felszámolási terve megszűnés esetére**

Bármely okból való megszűnés esetén a gyepmesteri telep felszámolását az alábbi rend szerint kell végrehajtani:

1. A szolgáltatás nyújtásának megszüntetése (kóbor állatok begyűjtése, állati tetemek átvétele)
2. Örökbefogadók keresése.
3. A gyepmesteri telepen maradt állatokat a kötelező tartást követően bármilyen állatokat befogadó szervezethez, alapítványokhoz való átadása.
4. Végső esetben az állategészségügyi feladatokat ellátó állatorvossal szükséges konzultálni.
5. A gyepmesteri telepen a tevékenység addig nem szüntethető be, ameddig elhelyezésre váró állat marad.

**…./2025. (VI.25.) Kt. számú határozat 3. sz. melléklete**

**Megbízási szerződés**

**Állatorvosi feladatok ellátására Gyepmesteri telepen**

**tervezet**

Amely létrejött

egyrészről **Tiszavasvári Polgármesteri Hivatal** mint Megbízó (képviseli: Dr. Kovács János Jegyző, székhelye: 4440 Tiszavasvári, Városháza tér 4., adószáma: ……………, számlaszáma: …………………….) (a továbbiakban: Megbízó)

másrészről **Dr. Magyar Károly e.v**. (székhelye: ………………., adószáma: ………………………… számlaszám: ………………………………) (a továbbiakban: Megbízott)

- a továbbiakban együtt: Felek –

között az alábbi feltételek szerint:

1. A Felek rögzítik, hogy közöttük 2025. augusztus 1. napjától határozatlan idejű megbízási jogviszony jön létre, mely alapján a Megbízott a Tiszavasvári, Sopron u. 046/1 hrsz. alatti városi gyepmesteri telepen (a továbbiakban: Telep) szolgáltató állatorvosi feladatokat lát el.

# A Tiszavasvári Város Önkormányzata Képviselő-testülete …/2025. (VI.25.) számú határozatával felhatalmazta a jegyzőt jelen megállapodás megkötésére, melynek célja a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII. 27.) Korm. rendeletben foglalt szolgáltató állatorvosi feladatok ellátásának biztosítása, összhangban a gyepmesteri telep működési szabályzatával.

1. A felek megállapodnak abban, hogy jelen megállapodás mellékletében rögzített díjakat fizetik az egyes állatorvosi szolgáltatásért. A díjfizetés az állatorvos által kiállított számla ellenében történik az általa megadott alábbi bankszámlára történő 8 napon belüli utalással:

………………………………………………………………….

1. A Megbízott feladatai elsődlegesen:
   1. ellenőrzi az állatoknak a Telepen történő elhelyezését és gondozását, ellátja az ezzel kapcsolatos szaktanácsadást;
   2. az állatok egészségügyi állapotának rendszeres vizsgálata, a sérült, beteg állatok gyógykezelése;
   3. a fertőző és parazitás betegségek elleni védekezés szervezése, a Telep járványügyi izolációjának biztosítása;
   4. a Telepre került állatokat megvizsgálja, veszettség elleni oltással ellátja és szükség szerint megelőző és gyógyító kezelésben részesíti – melynek költségeit jelen megállapodás 1. sz. mellékletében meghatározott díjak alapján fizeti meg a Megbízó. A szerződő felek a tárgyévre vonatkozó finanszírozási költségekről minden év február 28. napjáig megállapodnak, a meghatározott díjakat szükség esetén felülvizsgálják.
   5. nyilvántartást vezet a Telepen lévő állatok egészségügyi állapotáról, az állatokon történt beavatkozásokról és a felhasznált anyagokról;
   6. döntés az eb elaltatásáról, gondoskodás annak állatvédelmi szempontból aggálymentes végrehajtásáról, a hatályos jogi szabályozás figyelembe vételével. Az elaltatásokat kizárólag az állatorvos végezheti. Az állatorvos döntésének okait, idejét az eb nyilvántartó lapján rögzíteni kell;
   7. az állatok kiadására való alkalmasságának megítélése, a kiadásra való felkészítés;
   8. nyilvántartást vezet az e célra rendszeresített naplóban a vizsgálatok, kiszállások időpontjáról;
   9. a munkavégzés során szerzett tapasztalatok és információk alapján javaslatot tehet az üzemeltetőnek az állategészségügyi szempontú hiányosságok megszüntetésére;
   10. Együttműködik a megbízási szerződéssel rendelkező szervezettel/szervezetekkel (alapítványok)
2. Felek elfogadják, hogy a gyepmesteri telep működési engedélye megszűnésével jelen állatorvosi szerződés automatikusan megszűnik.
3. Felek a közöttük jelen szerződéssel összefüggésben felmerülő vitás kérdések rendezését elsősorban békés úton, bírói út igénybevétele nélkül igyekeznek rendezni, amennyiben ez nem lehetséges, kikötik a Nyíregyházi Törvényszék illetékességét.
4. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadóak.
5. Megbízó (a továbbiakban e pont alkalmazásában: Adatkezelő) tájékoztatja Megbízottat, hogy jelen jogügylet kapcsán az Európai Parlament és a Tanács 2016/679 Rendeletében (**GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.**

Adatkezelő tájékoztatja a Megbízottat, hogy

* jelen szerződésben rögzített adatait a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli.
* a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók.

A Megbízottnak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Megbízott jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adatait a fent említettek szerint kezelje.

1. A Felek jelen megbízási szerződést, mint akaratukkal mindenben megegyezőt jóváhagyólag aláírják.

Tiszavasvári, 2025. június

|  |  |
| --- | --- |
| Dr. Kovács János  jegyző  Tiszavasvári Polgármesteri Hivatal | Dr. Magyar Károly e.v.  állatorvos |

Állatorvosi szerződés 1. sz. melléklete

Szolgáltatáshoz kapcsolódó díjak (bruttó árak)

1. vizsgálati díj: 5500 Ft utókezelés esetén 4000 Ft
2. 1. gyógykezelés: beadott injekciónként 600 Ft, de minimum 2400 Ft, plusz anyag költség
3. további utókezelések: beadott injekciónként 500 Ft, de minimum 2000 Ft, plusz anyag költség
4. infúzió adása: 3000 Ft, plusz anyag költség
5. veszettség elleni oltás beadása díja: 5900 Ft
6. oltási könyv kiállítás: 800 Ft
7. transzponder behelyezés regisztrációval: 5800 Ft/db
8. ivartalanítás: szuka kutya 1-10 kg 29500 Ft

11-25 kg 33500 Ft

25 kg felett 37800 Ft

kan kutya 1-20 kg 22500 Ft

20 kg felett 28000 Ft

1. belső/külső parazita elleni kezelés: 1500 Ft, plusz anyagköltség kutyánként
2. külső hallójárat tisztítás: egyszerű: 2200 Ft hallójáratonként, bonyolult: 2800 Ft hallójáratonként, plusz anyag költség
3. műtétek, ivartalanításokon kívül 29500 Ft/óra plusz anyag költség, majd megkezdett félóránként 12.000 Ft plusz anyag
4. sebvarrás: 7500-15.000 Ft plusz anyagköltség
5. sebtisztítás: 2000-5000 Ft plusz, anyagköltség
6. altatás/bódítás (műtéti és egyéb okból) 3500 Ft, plusz anyag költség
7. euthanásia: 10.000 Ft, plusz anyag költség
8. kiszállás: 1800 Ft
9. labordiagnosztika, ultrahang: a rendelőben kedvezményes áron